
สนุกไปกับการวาดแพนเค้กในสไตล์ของเพื่อนๆ เอง และลิ้มลองขนมหวานทานเล่นหลากหลายเมนูในบรรยากาศชิลล์ๆ

วันนี้ผมและทีมงานวงในขอฉีกแนวสวมวิญญาณเป็นเด็กศิลป์มาวาดลวดลายแพนเค้กกันที่ ร้าน “Homemade Pancake” บางแสน ครับ วินาทีแรกที่เดินเข้ามาเราจะได้กลิ่นแพนเค้กอบอวลไปจนทั่วบริเวณร้าน พร้อมกับเสียงหัวเราะและรอยยิ้มของบรรดานักวาดแพนเค้กทั้งตัวน้อยและตัวใหญ่ เป็นบรรยากาศที่สนุกสนาน ดูเป็นกันเองมากครับ นอกจากนี้แล้ว ที่ร้านยังมีของทานเล่นหลากหลายเมนูไว้ให้เลือกทานกันอีกด้วย (เผื่อแพนเค้กที่เพื่อนทำมันกินไมไ่ด้ 5555) เอาล่ะครับ วันนี้จะสนุกแค่ไหนตามไปดูกันเลยคร้าบบบบ 

ร้าน Homemade Pancake ตั้งอยู่บริเวณซอยมาบมะยม (ท้ายซอยสดใส) ตรงข้ามร้านหน้ามนหนมหวาน และร้าน Gasmo ครับ ส่วนเรื่องที่จอดรถสามารถจอดริมทางได้เลย 

สำหรับเซตแพนเค้กสำหรับเพื่อนๆ ที่ร้านมีให้เลือกกันถึง 4 เซตด้วยกัน ดังนี้
SET 1 แพนเค้ก + เรนโบว์ + เยลลี่ + นมข้น ราคา 99 บาท
SET 2 แพนเค้ก + ผลไม้ + เรนโบว์ + นมข้น ราคา 129 บาท
SET 3 แพนเค้ก + วิปครีม + เรนโบว์ + ผลไม้ + น้ำผึ้ง ราคา 149 บาท
SET 4 แพนเค้ก + วิปครีม + ผลไม้ 2 อย่าง + ไอศกรีม + เรนโบว์ + น้ำผึ้ง + นมข้น ราคา 169 บาท 

เป็นอย่างไรกันบ้างครับเพื่อนๆ วันหยุดนี้คงได้แหล่งแฮงก์เอาต์แห่งใหม่แล้วใช่ไหมครับ ผมหวังว่าร้าน Homemade Pancake แห่งนี้จะช่วยสร้างกิจกรรมใหม่ๆ ให้เพื่อนๆ ได้สนุกสนานกัน และได้ใช้เวลาอยู่กับคนที่เรารักมากขึ้นครับ สำหรับการเดินทางก็ง่ายๆ ครับ ขับทะลุซอยสดใสมาเมื่อเจอแยก ให้เลี้ยวซ้าย ร้านจะตรงข้ามร้านหน้ามนหนมหวานและร้าน Gasmo สามารถจอดรถริมทางได้เลยครับ

เวลาเปิด-ปิด ร้าน จ. - ศ. : 16:00 - 22:00 น. , ส. อา. : 12:00 - 22:00 น.

เบอร์ติดต่อ 097-1404642 
